Andrei Burcă, pus la zid după prestația din eșecul cu Columbia: "Asta este valoarea lui. Dacă era mai bun, era la Real Madrid!"
Andrei Burcă a bifat toate cele 90 de minute în amicalul pierdut de România în fața Columbiei (2-3). Prima reușită a adversarilor a fost posibilă pe fondul unei gafe comise de fundașul central.
Prestația lui Burcă a fost criticată de Ciprian Marica. Fostul atacant român l-a caracterizat imediat pe jucătorul de 30 de ani.
"Asta este valoarea lui. Dacă era mai bun, era la Real Madrid!"
"La mijlocul defensivei, Burca s-a lovit de atacantul advers, de Cordoba, și a părut nesigur. Eu cred că asta este valoarea lui. Nu cred că a fost altădată mai bun decât acum. Dacă era mai bun, era la Real Madrid.
Ăștia suntem, ăsta este nivelul. Nu defilăm cu vreun adversar. Avem limitele noastre. Nu cred că valoarea lui Burcă a scăzut de când evoluează în Arabia Saudită", a spus Ciprian Marica, conform celor de la DigiSport.